钦定古今图书集成/明伦汇编/闺媛典/第266卷 > 蒙宗远妻李氏
## 钦定古今图书集成/明伦汇编/闺媛典/第266卷 > 蒙宗远妻李氏

按《番禺县志》：“李氏，赠佥都御史蒙宗远妻。年三十，生
子诏。妾张氏，生子谏。未几，宗远与张俱亡。氏矢志冰
霜，抚二子，勉之力学，常纺绩伴读，午夜不倦。后谏官
户部郎中、佥都御史，累封李氏为太恭人。年百有一
岁。临终前三日，预嘱后事，至日午举手者三，无病而
逝。建荣封百岁坊。”